
REFERAT DE APROBARE NR. 4426/13.06.2025
LA PROIECTUL DE HOTARARE  PRIVIND APROBAREA DEMARĂRII PROCEDURII DE ÎNTOCMIRE A DOCUMENTAȚIEI; SF,  AUDIT ENERGETIC, DOCUMENTAȚII TEHNICE NECESARE ÎN VEDEREA OBȚINERII AVIZELOR/ACORDURILOR/AUTORIZAȚIILOR, PT, DETALII DE EXECUȚIE ȘI ASISTENȚĂ TEHNICĂ PENTRU  OBIECTIVUL DE INVESTIȚII ,,INFIINȚARE PARC FOTOVOLTAIC ÎN COMUNA CUZA VODĂ, JUDEȚUL CONSTANȚA”

În conformitate cu prevederile art. 129 alin. (2) lit. b), alin. (4) lit. d), alin. (7) lit. a) și art. 139 alin. (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
             Având în vedere oportunitatea dezvoltării durabile a infrastructurii energetice la nivel local, prin promovarea utilizării surselor regenerabile de energie,
             Ținând cont de necesitatea reducerii costurilor cu energia electrică la nivelul instituțiilor publice aflate în subordinea administrației publice locale, precum și de obiectivele naționale și europene privind tranziția către o economie verde,
              Menționăm că realizarea acestui proiect va conduce la scăderea semnificativă a cheltuielilor cu energia electrică pentru instituțiile publice din comună, precum școli, grădinițe, cămine culturale, iluminat public și alte sedii ale autorităților locale, ceea ce va permite redirecționarea resurselor bugetare către alte domenii prioritare pentru comunitate.
              În contextul identificării unei surse de finanțare pentru realizarea unui parc fotovoltaic, se impune aprobarea demarării procedurii de elaborare a documentațiilor tehnico-economice necesare:        
 -Studiu de fezabilitate,
- Audit energetic, 
-documentații pentru avize și acorduri, 
-Proiect Tehnic, Detalii de execuție și asistență tehnică din partea proiectantului.
Consider că implementarea acestui proiect va avea un impact pozitiv atât asupra bugetului local, cât și asupra protecției mediului, contribuind totodată la creșterea gradului de autonomie energetică a comunei Cuza Vodă.

Prin urmare, propun aprobarea Proiectului de hotărâre privind demararea procedurii de întocmire a documentațiilor tehnico-economice pentru obiectivul de investiții menționat mai sus.

